జీఎస్‌టీతో తిండికి తిప్పలే!!
- పెరగనున్న వంటింటి వస్తువుల ధరలు
- ఘాటెక్కనున్న కోడి మాంసం, మసాలాలు
- మరింత భారం కానున్న స్థిరాస్తి కొనుగోళ్లు
- ప్రియం కానున్న ఆన్‌లైన్‌ విక్రయాలు , ఔషధాల ధరలు
- దిగిరానున్న ఎలక్ట్రానిక్‌ గృహోపకరణాల ఖరీదు
- వాహన రేట్లు దిగివచ్చే అవకాశం : మార్కెట్‌ విశ్లేషకులు
న్యూఢిల్లీ: దేశంలో కొత్తగా అమలులోకి తీసుకురానున్న 'వస్తు సేవల పన్ను' (జీఎస్‌టీ) సామాన్యుని జీవితాన్ని మరింత భారంగా మార్చే అవకాశాలు కనిపిస్తున్నాయి. ప్రతిపాదిత 4 అంచెల జీఎస్‌టీ పన్ను రేటు విధానం వల్ల వంటింటి సామగ్రితో పాటు వంట నూనెలు, మసాలాలు, కొడి మాంసం మరింత ప్రియం అయ్యే అవకాశం కనిపిస్తోంది. అయితే టెలివిజన్‌, ఎయిర్‌ కండిషనర్స్‌, రిఫ్రిజిరేటర్‌, వాషింగ్‌ మెషిన్‌ వంటి ఎలక్ట్రానిక్‌ వస్తువుల ధరలు మరింత దిగిరాను న్నాయి. వచ్చే ఏప్రిల్‌ నుంచి దేశ వ్యాప్తంగా అమలులోకి తీసుకురానున్న ఈ సరికొత్త పరోక్ష పన్ను విధానానికి సంబంధించిన పన్నురేటును కేంద్రం నాలుగు స్లాబ్‌లతో కూడిన పన్ను పద్ధతిని ప్రతిపాదించింది. ఈ ప్రతిపాదనలో కనిష్ట పన్నును 6 శాతంగాను.. 12%, 18% స్టాండర్ట్‌ పన్నురేటుతో ప్రతిపా దించారు. ఎఫ్‌ఎంసీజీ, మన్నికైన వినియోగదారు వస్తువులకు సంబంధించి అత్యధికంగా 26 శాతం వరకు పన్ను రేటు ఉండే అవకాశం కనిపిస్తోంది. దీనికి తోడు ఆరోగ్యానికి హానికరంగా నిలిచే పొగాకు ఉత్పత్తులు, విలాస వస్తువులు, కాలుష్య కారక వస్తువులు తదితరాలకు పన్నుతో పాటు అదనంగా సెస్‌ కూడా విధించే అవకాశం ఉంది. కేంద్రం ప్రతిపాదించిన శ్లాబ్‌లలో చిన్నచిన్న మార్పులను ప్రతిపాదించిన రాష్ట్రాలు స్థూలంగా ఈ శ్లాబ్‌లకే అంగీకారం తెలిపే అవకాశం కనిపిస్తోంది. ఇందుకోసం జీఎస్‌టీ కౌన్సిల్‌ వచ్చే నెల 3, 4 తేదీల్లో మరోమారు సమావేశమై తుది నిర్ణయం తీసుకోనుంది. ఈ నేపథ్యంలో జీఎస్‌టీ మూలంగా ఈ కింది వాటి ధరల్లో మార్పులుం డవచ్చని మార్కెట్‌ వర్గాలు అంచనా కడు తున్నాయి. వాటి వివరాలు ఇలా ఉన్నాయి...
వాహన రంగానికి రైరు.. రైరు..
వాహన రంగానికి జీఎస్‌టీ గట్టిమేలు కలుగనుంది. కొత్త పన్ను విధానంతో ప్రస్తుత 24-40 శాతం పన్ను భారం 18-20 శాతానికి దిగిరానుంది. దీనికి తోడు ఇప్పటి వరకు విడిగా వడ్డిస్తున్న ఎక్సైస్‌ డ్యూటీ, వ్యాట్‌, సీఎస్‌టీ, ఆక్ట్రారు, ఎంట్రీ ట్యాక్స్‌ తదితర పన్నులన్నీ జీఎస్‌టీలో అంతర్భాగం కానున్నాయి. దీంతో కార్లు, ద్విచక్రవాహనాలు ఇతర వాణిజ్య వాహనాలు మరితం చౌకగా లభించే అవకాశం ఉంది. సాధారణ విధానంలోనే జీఎస్‌టీని అమలు పరిస్తే ఔషధాల ధరలు పెరిగే అవకాశం ఉంది. ఆన్‌లైన్‌ కొనుగోళ్లు మరింత ప్రియం కానున్నాయి.
పెరగనున్న టెలికాం ఖర్చు..
జీఎస్‌టీ అమలు కారణంగా వేగంగా చెలామణి అయ్యే వినియోగదారు వస్తువల ధరలు తగ్గే అవకాశం ఉంది. వీటిపై పన్ను భారం 25-27 శాతం నుంచి 18-20 శాతానికి దిగిరానుంది. ఫలితంగా వీటి ధరలు తగ్గనున్నాయి. ప్రతిపాదిత జీఎస్‌టీ అమలు కారణంగా టెలికాం రంగంపై పన్ను భారం 15 నుంచి 18 శాతానికి చేరే అవకాశం ఉంది. ఫలితంగా టెలికాం సేవలు స్వల్పంగా ప్రియం కానున్నాయి. ఫలితంగా రీచార్జింగ్‌ ధరలు పెరిగే అవకాశం ఉంది.
వంటింట భారమే..
ప్రస్తుతం వంటకు వినియోగిస్తున్న కొబ్బరి నూనెతో పాటు చికెన్‌ తదితర వంట సామగ్రిపై 4 శాతం పన్ను అమలులో ఉంది. జీఎస్‌టీ అమలులోకి వస్తే ఇది 6 శాతానికి పెరిగి అవకాశం ఉంది. అదే విధంగా రిఫైన్డ్‌ ఆయిల్‌, పల్లినూనె, అవ నూనెలపై కూడా పన్ను భారం ప్రస్తుతం ఉన్న 5 శాతం నుంచి 6 శాతానికి పెరుగనుంది. పసుపు, జీరాతో పాటు ఇతర మసాలా దినసులపై పన్ను ఘాటు 3 శాతం నుంచి అయిదు శాతానికి చేరనుంది. ధనియాలు, నల్ల మిరియాలు, నూనె గింజల ధరలు కూడా జీఎస్‌టీ కారణంగా మరో 2% మేర పెరిగే అవకాశం ఉంది.
తగ్గనున్న గృహోపకరణాల ధరలు..
టీవీ, ఎయిర్‌ కండిషనర్స్‌, వాషింగ్‌ మెషిన్‌లు, ఇన్వెర్టర్లు, రిఫ్రిజిరేటర్లు, ఎలక్ట్రిక్‌ ఫ్యాన్లు, వంట సామగ్రి ధరలు దిగిరానున్నాయి. వీటిపై పన్ను భారం ఉన్న 29 శాతం నుంచి 26 శాతానికి తగ్గే అవకాశం ఉంది. పెర్‌ఫ్యూమ్స్‌, షేవింగ్‌ క్రీమ్‌లు, పౌడర్‌, హెయిర్‌ అయిల్‌, షాంపో, సబ్బులతో పాటు ఇతర టాయిలెట్‌ వస్తువుల ధరలు కూడా మరో 3 శాతం మేర దిగి వచ్చే అవకాశం ఉంది. గ్యాస్‌ స్టౌ, గ్యాస్‌ బర్నర్‌, మస్కిటో రిప్పెలెంట్‌, పురుగుల మందుల ధరలు పెరగనున్నాయి.
'కిక్కు' వ్యయమే..
మద్యం జీఎస్‌టీ పరిధిలోకి రానప్పటికీ దాని పంపిణీ వ్యయం మాత్రం జీఎస్‌టీ కిందకు రానుంది. దీంతో మందు బాబులు కిక్కు కోసం మరికొంత ఎక్కువ చెల్లించుకోవాల్సి వచ్చే పరిస్థితులు కనిపిస్తున్నాయి. ఆర్థిక పరమైన బ్యాంకింగ్‌ సేవలపై జీఎస్‌టీ అమలుతో పన్ను భారం 15-18 శాతానికి పెరిగే అవకాశం ఉంది. దీంతో బ్యాంకు సేవలు భారమయ్యే అవకాశాలు కనిపిస్తున్నాయి.
స్థిరాస్తిపై అదనపు వడ్డింపు..
స్టాంప్‌డ్యూటీ, జీఎస్‌టీ రెండు అనువర్తింపజేయడం వల్ల స్థిరాస్తి కొనుగోళ్లు మరింత భారంగా మారనున్నాయి. రవాణాపై ప్రస్తుతం ఉన్న పన్ను రేటు 15 నుంచి 18-20 శాతానికి పెరిగే అవకాశం ఉంది. దీంతో సరుకు రవాణాకు భారం పెరగనుంది. దీనిని పరిశ్రమలు మళ్లీ సామాన్యుడిపైకే మళ్లించే అవకాశం ఉండడంతో వీటి ధరలు కూడా పెరిగే అవకాశం కనిపిస్తోంది.
మీ స్నేహితులకు రికమెండ్ చెయ్యండి